நாடகப்பிரியா

நாடகப்பிரியா கருநாடக இசையின் 10 வது மேளகர்த்தா இராகமாகும். அசம்பூர்ண மேள பத்ததியில் 10 வது மேளத்திற்கு நடாபரணம் என்ற பெயர் கொடுக்கப்பட்டுள்ளது.

இலக்கணம்

ஆரோகணம்: ஸ ரி1 க2 ம1 ப த2 நி2 ஸ்அவரோகணம்: ஸ் நி2 த2 ப ம1 க2 ரி1 ஸ

 நேத்ர என்றழைக்கப்படும் 2 வது வட்டத்தில் (சக்கரத்தில்) 4 வது இராகம்.
 இந்த மேளத்தில் ஷட்ஜம், சுத்த ரிஷபம்(ரி1), சாதரண காந்தாரம்(க2), சுத்த மத்திமம்(ம1), பஞ்சமம், சதுஸ்ருதி தைவதம்(த2), கைசிகி நிஷாதம்(நி2) ஆகிய சுரங்கள் வருகின்றன.

சிறப்பு அம்சங்கள்
 இதன் மத்திமத்தை பிரதி மத்திமமாக மாற்றினால் இராகம் ஷட்விதமார்க்கிணி (46) ஆகும்.
 கிரக பேதத்தின் வழியாக இந்த மேளத்தின் க, ம, நி ஆகிய சுரங்கள் முறையே வாசஸ்பதி (64), சாருகேசி (26), கௌரிமனோகரி (23) ஆகிய மேளங்களைத் தோற்றுவிக்கின்றது (மூர்ச்சனாகாரக மேளம்).

 உருப்படிகள் டாக்டர். கே. ஏ. பக்கிரிசாமிபாரதி எழுதிய 'இந்திய இசைக்கருவூலம்' எனும் நூல் (மூன்றாம் பதிப்பு, செப்டம்பர் 2006); வெளியீடு: குசேலர் பதிப்பகம், சென்னை - 78. 
 வகை  உருப்படி  இயற்றியவர்  தாளம் கிருதி  விஸ்வநாதம்  முத்துசாமி தீட்சிதர்  ஆதி  கிருதி  சதாசிவநின்னு  வீணை சேஷண்ணா  திரிபுட  கிருதி  இருப்பிடம்  அம்புஜம் கிருஷ்ணா  ஆதி கிருதி  யாருக்கு தெரியும்  முத்துத் தாண்டவர்  மிஸ்ர ஜம்பை கிருதி  நாடகப்பிரியா  சுத்தானந்த பாரதியார்  ரூபகம்  கிருதி  இரங்காதா சாமிநாதா  கோடீஸ்வர ஐயர்  ஆதி கிருதி  இதிசமயமு  மைசூர் வாசுதேவாச்சாரியார்  ரூபகம்

ஜன்ய இராகங்கள்
நாடகப்பிரியாவின் ஜன்ய இராகங்கள் இவை.

 தீபரம்
 கனகாத்ரி
 நடாபரணம்
 ரசாளி
 பானுமதி
 நாகமணி
 அலங்காரப்பிரியா
 கின்னரேசப்பிரியா
 மாதாங்ககாமினி
 சித்தபோதினி
 வைசயந்தி
 யோகபோதினி
 சாந்தவபாஷினி

மேற்கோள்கள்

பகுப்பு:மேளகர்த்தா இராகங்கள்